section_heading: Williams (1997. – 1998.)
paragraph_text: Frentzen je u sezoni 1997. zamijenio tadašnjeg svjetskog prvaka Damona Hilla u momčadi Williams Renaulta. Williams je tada bio uspješna momčad koja je u razdoblju od 1992. do 1997. osvojila četiri naslova prvaka u F1. Na prvoj utrci sezone, Velikoj nagradi Australije, Frentzen je vodio u prvom zavoju kao i tijekom same utrke, sve do prvog pit-stopa. Nakon toga bio je treći tijekom utrke, no eksplodirala mu je disk kočnica te je od utrke morao odustati.<ref>Rezultati VN Australije 1997 Te godine osvojio je i prvu pobjedu, na Velikoj nagradi San Marina, no odnosi u momčadi bili su razočaravajući. Razlog tome bila je loša atmosfera u momčadi (za razliku od Saubera) te Frentzenovi loši odnosi s Patrickom Headom. Iako je Nijemac u mnogim kvalifikacijama za utrke ostvarivao dobra mjesta, u samim utrkama je njegov timski kolega Jacques Villeneuve je bio bolji od njega, te je iste sezone postao novi prvak F1. Nakon što je Michael Schumacher na kraju sezone diskvalificiran, Heinz Harald Frentzen je napredovao iz trećeg na drugo mjesto te postao viceprvak Formule 1, iza klupskog kolege Villneuevea.